Jeff Porcaro

**Jeffery Thomas «Jeff» Porcaro** (1954–1992) var en amerikansk trommeslager og låtskriver. Han spilte i det Grammy-vinnende bandet Toto og var selv en av dem som startet Toto. Porcaro var i sin levetid en høyt ansett musiker og en av de meste brukte studiomusikerne i historien, etter å ha deltatt på flere hundre album og tusenvis av innspillinger.

## Karriere
Han startet å spille som 7-åring, og lærer var faren Joe Porcaro. Man fant fort ut at han hadde en helt spesiell god sans for rytmer. Allerede som syttenåring hadde han sin første opptreden i Los Angeles. Etter dette begynte han som studiomusiker, og ble etter hvert en av landets mest etterspurte studiomusikere. Fra 1973 til 1975 var han assosiert medlem av Steely Dan, og medvirket også på tre av bandets album, *[[Pretzel Logic]]*, *[[Katy Lied]]* og *[[Gaucho (album)|Gaucho]]*.

I 1977 startet han bandet Toto sammen med David Paich og David Hungate. Senere ble Steve Lukather, Bobby Kimball, Steve Porcaro og Mike Porcaro med i bandet.

Jeff Porcaro har som studiomusiker samarbeidet med blant andre Janne Schaffer, Paul McCartney, Dire Straits, Jackson Browne, Donald Fagen, Rickie Lee Jones, Michael Jackson, Nik Kershaw, Paul Simon, Don Henley, Aretha Franklin, Madonna, Al Jarreau, George Benson, Peter Frampton, Bee Gees, Michael McDonald, Joe Cocker, Stan Getz, Lee Ritenour, Christopher Cross, James Newton Howard, Timothy B. Schmit, Joe Walsh, Jim Messina, Four Tops, Barbra Streisand, Diana Ross, Natalie Cole, Warren Zevon, David Gilmour, Roger Waters, Pink Floyd, Roger Hodgson, Paul Anka, Tommy Bolin, Jon Anderson,  Eric Clapton, Roy Orbison, Miles Davis, Bruce Springsteen og Elton John, for å nevne noen.

## Død
Den femte august 1992 døde Jeff Porcaro av et hjerteinfarkt som skyldtes å ha inhalert et giftmiddel mot insekter mens han stelte i sin egen hage. Under obduksjonen ble det avdekket en tidligere ukjent hjertefeil hos Porcaro. Han døde i en alder av 38 år. Det kom 1&nbsp;500 mennesker i begravelsen hans. Blant disse var medlemmene av Toto, samt mange artister han hadde jobbet med.

## Diskografi
### Med Steely Dan
* 1974 *[[Pretzel Logic]]*
* 1975 *[[Katy Lied]]*
* 1980 *[[Gaucho (album)|Gaucho]]*
### Med Toto
* 1978 *[[Toto (musikkalbum)|Toto]]* 
* 1979 *[[Hydra (album)|Hydra]]* 
* 1981 *[[Turn Back]]* 
* 1982 *[[Toto IV]]* 
* 1984 *[[Isolation (album)|Isolation]]* 
* 1984 *[[Dune (album)|Dune (filmmusikk)]]* 
* 1986 *[[Fahrenheit (album)|Fahrenheit]]*
* 1988 *[[The Seventh One]]* 
* 1992 *[[Kingdom of Desire]]* 
### Som studiomusiker (utvalg)
* 1974 *Bittersweet White Light*, Cher
* 1974 *I Can Stand a Little Rain*, Joe Cocker
* 1975 *Teaser*, Tommy Bolin
* 1977 *Beauty on a Back Street*, Hall & Oates 
* 1978 *Energy*, Pointer Sisters
* 1979 *[[The Wall]]*, Pink Floyd  («Mother»)
*1979 *[[Long Distance Love]],* Kristin Berglund
* 1980 *Aretha*, Aretha Franklin
* 1981 *The Fox*, Elton John
* 1981 *Living Eyes*, Bee Gees
* 1981 *Love All the Hurt Away*, Aretha Franklin 
* 1982 *[[Thriller (album)|Thriller]]*, Michael Jackson  
* 1982 *Jump Up!*, Elton John 
* 1982 *Daylight Again*, Crosby, Stills & Nash
* 1982 *The Nightfly*, Donald Fagen 
* 1982 *I Can't Stand Still*, Don Henley 
* 1983 *Can't Slow Down*, Lionel Richie
* 1983 *[[Swordfishtrombones]]*, Tom Waits
* 1983 *Allies*, Crosby, Stills & Nash
* 1984 *Victory*, The Jacksons
* 1984 *[[About Face]]*, David Gilmour
* 1984 *[[Give My Regards to Broad Street]]*, Paul McCartney
* 1984 *Civilized Man*, Joe Cocker
* 1984 *[[Emotion]]*, Barbra Streisand
* 1985 *No Lookin' Back*, Michael McDonald
* 1985 *Behind the Sun*, Eric Clapton
* 1985 *Stay Tuned*, Chet Atkins
* 1987 *Touch the World*, Earth, Wind & Fire 
* 1987 *Light & Shade*, Fra Lippo Lippi
* 1988 *In the City of Angels*, Jon Anderson
* 1988 *[[Till I Loved You]]*, Barbra Streisand
* 1988 *Land of Dreams*, Randy Newman
* 1989 *Through the Storm*, Aretha Franklin
* 1989 *The End Of The Innocence*, Don Henley
* 1989 *Like a Prayer*, Madonna
* 1990 *Apasionado*, Stan Getz
* 1990 *Starry Night*, Julio Iglesias
* 1990 *Take It to Heart*, Michael McDonald
* 1990 *Touma*, Mory Kanté
* 1990 *Unison*, Céline Dion
* 1990 *I'm Breathless*, Madonna
* 1991 *Rush Street*, Richard Marx
* 1991 *[[Dangerous (album)|Dangerous]]*, Michael Jackson
* 1991 *Time, Love & Tenderness*, Michael Bolton
* 1991 *[[On Every Street]]*, Dire Straits
* 1992 *[[Amused to Death]]*, Roger Waters
* 1992 *Human Touch*, Bruce Springsteen
* 1992 *King of Hearts*, Roy Orbison
* 1992 *...Meanwhile*, 10cc

## Referanser


## Eksterne lenker
* 
* 
*